Gmejnska rada Ralbicy-Róžant nowy koncept předstajiła
Róžant/Sernjany (JK/SN). Kónc meje je gmejnska rada Ralbicy-Róžant přeprosyła tych, kotřiž maja dale zajim, na ležownoći Při Hórce w Sernjanach twarić, zo by jim předstajiła předźěłany a znowa wobličeny koncept, kak ma na ležownosći w Sernjanach dale hić. Nowy a na zajimy přichodnych twarcow wusměrjeny projekt bě zdźěłał a wobličił Ralbičanski projektant Stanisław Statnik. Nastork za to běchu radźićeljo dali na posedźenju gmejnskeje rady w aprylu, po tym zo běchu so wjacori twarscy zajimcy za dalšim postupom w Sernjanch naprašowali.
ces_Latn szl_Latn